Իսկ հարցը, թե ինչու հանկարծ, ինչպես ասում են, մեկ գիշերվա ընթացքում որոշեցին «Դաշնակցությանը» վերադարձնել իր նախկին դիրքերին, պետք է դիտարկել բարդ աշխարհաքաղաքական խաղերի համատեքստում՝ հասկանալու համար կոնկրետ գործնթացի բուն էությունը: Անվիճարկելի է՝ Կարապետյանի Հայաստան գալու թիվ մեկ նպատակը ռուսական ազդեցության մեծացումն է Հայաստանում: Անվիճարկելի է նաև այն, որ Մոսկվայի այս հավակնությունը ուշ թե շուտ իր բնական արձագանքն է ստանալու համաշխարհային մյուս ուժային կենտրոնի՝ Վաշինգտոնի կողմից, որն, ինչպես հայտնի է, առանց կռվի երբեք դիրքեր չի զիջում: